Den Vest-Sjællandske Avis, 1826-05-27
Fra Hamborg berettes under 22de Mai at man paa denne Dag har faaet ved overordentlig Leilighed Efterretninger saavel fra Berlin som fra Wien, men som ere af en meget forskiellig Natur. De fra hiin Stad synes at bebude Krig, og de fra denne at Freden vil blive uforstyrret; thi ifølge Beretninger derfra af 17de vare Statspapirerne der stegne, fordi man formodede at Porten vilde antage det Russiske Ultimatum. Under 13de Mai berettes fra Wien, at den Østerrigske Ambassadeur ved det Russiske Hof Greve Lebeltern bliver med det første forventet dertil for at emploieres i Stats cancelliet, hvorimod man talte om at Greve Rudolf Lützow skal blive hans Efterfølger i St. Petersborg. Der herskede megen Virksomhed i Stats cancelliet og man tvivlede ikke paa at den var bleven foranlediget af vigtige Underhandlinger imellem det Østerrigske og Russiske Cabinet. Ogsaa erfarer man, at det Østerrigske Hof har for at opnaae sine fredelige Hensigter gjort det Russiske det Forslag, at Ruslands og Portens Forhold skulle tage i moden Overveielse paa en nye Kongres, hvor man sidste Gang vil forsøge paa at bielægge de gamle Misforstaaelser imellem disse to Magter ved at tilkalde en Tyrkisk Gesandt og under de øvrige Magters Mægling. Wien skulde da bestemmes til Sæde for denne Kongres. Saameget er sikkert, at man ikke hører noget mere tale om, at Keiseren vil reise til Badet eller til Jtalien. - Fra Berlin lyde Efterretningerne krigeriske. J det mindste hedder det i den Bremer Avis derfra, at paa nogen Tid have mange krigeriske Rygter været der i Omløb. Krigen imellem Rusland og Porten skal være afgjort. Englands Samtykke dertil forventes, som man siger, med hver Dag i Petersborg. Disse Rygter erholde ved private Breve fra Polen en vis Grad af Sandsynlighed; thi man melder derfra, at der hersker ingen Tvivl mere og Ruslands Hensigter, at der bliver trukket Tropper sammen i Polen for at danne en Observations Armee imedens andre have faaet befaling til at afmarschere til Pruth; dog mener man at Begyndelsen af Fiendtlighederne vil blive udsat til at Keiseren er bleven kronet i Moskau. - Mod disse Krigsrygter strider dog at den Portsmouther Avis beretter, at der blive ingen Udrustninger foretagne. - En Storbrittannisk Coureer fra Constantinopel til London er med den største Hurtighed passeret igiennem Brüssel. – Da man har faaet Efterretninger i Odessa fra Constantinopel af 24de April og der ikke tales noget videre om at den Storbrittanniske Ambassadeur Hr. Stratford Canning er bleven der insulteret, saa er Efterretningen formodentlig usand. Derimod berettes derfra at han har kun liden Jndflydelse hos Porten, at han hidindtil ikke har udrettet noget, og han skal desuden være bleven overvældet med Bebreidelser af Reis-Effendi, formedelst Lord-Overkommissairens paa de Joniske Øers Forhold ved de sidste Begivenheder ved Messolunghi. De Tyrkiske Ministre have forresten været flere Gange forsamlede. Et overordentligt Divan har endnu ikke fundet Sted og man mener at Porten vil ikke give noget skriftlig Svar førend i de sidste Dage af den bestemte Frist. – Det mundtlige Svar, som Reis Effendi har givet skal bestaae i følgende: at han glæder sig over at erfare, at Keiser Nicolaus i sit Ultimat ikke har sammenblandet Gienstanden angaaende de rebelliske Grækere med sine egne Forhold med Borten, ogsaa erfarer han med Fornøielse, at de udenlandske Cabinetters Mellemkomst som i 5 Aar kun have tjent til at forhindre alle Underhandlinger med Rusland, endelig hører op. Jmidlertid har Porten allerede opfyldet sine traktatmæssie Forpligtelser angaaende Moldau og Vallachiet; thi 3000 Politie Gardere kunne ikke betragtes som en militairisk Occupation. Derfor haaber nu ogsaa Porten at Rusland paa sin Side ikke heller længere vil opsætte det med at give de Asiatiske Fæstninger tilbage, som vare blevne stipulerede i Freden af 1812. – Man troer nu at ifølge dette Svar, at de Russiske Tropper ville den 20de Mai gaae over Pruth.